RUAHPUI SUR THEI LAKA HRIATTUR  KOLASIB DEPUTY COMMISSIONER THUCHHUAH,"1453/2024-2025 Kolasib Dated the 5th August, 2024: Pu Robert C. Lalhmangaiha, Deputy Commissioner, Kolasib District chuan a hnuaia mi ang hian ruahpui nasa taka sur thei lakah District mipuite hriat tur Dt 4.08.2024 khan thuchhuah a siam: India Metrological Department (IMD), Ministry of Earth Science, Govt of India Bulletin Dt. 3.8.2024 a tihchhuah in a tarlan angin Dt. 05.08.2024 - 10.08.2024 chhungin Mizoram hmun hrang hrangah ruah nasa taka sur thei a ni a. Kolasib District chhungah pawh ruah hi nasa taka sur thei a nih avangin leh chhiatna thlen thei a nih avangin Kolasib District chhunga mipuite fimkhur turin kan in hriattir a. Chhiatna thleng thei laka kan inven theih nan heng a hnuai a mite hi lo zawm vek turin kan in ngen e. 1. Kan chenna in te ruah sur nasa leh thli lakah a him theih nan lo thawm that lawk tur a ni. 2. Mahni in leh a velte uluk takin thlithlai a, leimin hlauhawm a awm a nih chuan a him theih dan tura hma lo lak tur a ni. 3. Tuidawn leh tuihawk luankawr tha taka siam tur a ní. 4. In leh a velah lei che a awm em tih uluk taka thlithai fo tur a ni. 5. Rikrum thil a hman tur torch light, first aid kit, tui thianghlim leh ei tur lo in rin lawk a tha. 6. Thu dik tawk lo, midang ti chiai thei theh darh loh tur a ni. Khuarel chhiatna avanga harsatna nei chuan District Emergency Operation Centre No. 1077 / 9774131593 ah emaw bialtu Zonal Officer-te hnenah a rang thei ang ber a hriattir tur a ni.",Dated: 5 th Aug 24 5:35 PM,https://dipr.mizoram.gov.in/post/ruahpui-sur-thei-laka-hriattur-kolasib-deputy-commissioner-thuchhuah